Document ID: 32004L0104

DIREKTIVA KOMISIJE 2004/104/ES
z dne 14. oktobra 2004
o prilagajanju Direktive Sveta 72/245/EGS o radijskih motnjah (elektromagnetni združljivosti) vozil tehničnemu napredku in o spremembi Direktive 70/156/EGS o približevanju zakonodaje držav članic o homologaciji motornih in priklopnih vozil
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil (1), in zlasti člena 13(2) Direktive,
ob upoštevanju Direktive Sveta 72/245/EGS z dne 20. junija 1972 o radijskih motnjah (elektromagnetni združljivosti) vozil (2), in zlasti člena 4 Direktive,
ob upoštevanju naslednjega:
(1)
Direktiva 72/245/EGS je ena izmed posamičnih direktiv o postopku homologacije, uvedenem z Direktivo 70/156/EGS.
(2)
Od leta 1995, ko je bila dopolnjena Direktiva 72/245/EGS, se je bistveno povečalo število električnih in elektronskih komponent v motornih vozilih. Omenjene komponente sedaj nadzirajo ne le udobje ter informacijske in zabavne naprave, temveč tudi nekatere pomembne varnostne funkcije.
(3)
V luči izkušenj, pridobljenih od dopolnitve Direktive 72/245/EGS, ni več obvezno usklajevati elektromagnetne združljivosti (EMC) avtomobilske opreme, ki ni povezana z varnostnimi funkcijami, z Direktivo. Za omenjeno opremo zadostuje pridobitev Izjave o skladnosti, v skladu z Direktivo Sveta 89/336/EGS z dne 3. maja 1989 o usklajevanju zakonodaje držav članic na področju elektromagnetne združljivosti (3) ter z Direktivo 1999/5/ES Evropskega parlamenta in Sveta z dne 9. marca 1999 o radijski opremi in telekomunikacijski terminalski opremi ter medsebojnem priznavanju njihove skladnosti (4).
(4)
Zahteve EMC in predpisi za preizkušanje električne in elektronske opreme so v rednem posodabljanju skozi standardizirano delo Mednarodnega komiteja za radijske motnje (CISPR) ter Mednarodne organizacije za standardizacijo (ISO). Zato je treba pri izvajanju te direktive upoštevati preizkusne postopke iz nedavnih izdaj pomembnih standardov.
(5)
Direktivo 72/245/EGS je torej potrebno redno dopolnjevati.
(6)
Dopolnila k Direktivi 72/245/EGS vplivajo na Direktivo 70/156/EGS, zato je potrebno redno dopolnjevati tudi to direktivo.
(7)
Ukrepi, določeni s to direktivo, so v skladu z mnenjem Odbora za prilagajanje tehničnemu napredku, ustanovljenem z Direktivo 70/156/EGS -
SPREJELA NASLEDNJO DIREKTIVO:
Člen 1
Priloge k Direktivi 72/245/EGS se nadomestijo s prilogami k tej direktivi.
Člen 2
1. S 1. januarjem 2006 nobena država članica, zaradi razlogov v zvezi z elektromagnetno združljivostjo, ne sme:
(a)
zavrniti podelitve ES-homologacije ali nacionalne homologacije; ali
(b)
prepovedati registracije, prodaje ali začetka uporabe vozil,
če vozila, komponente ali ločene tehnične enote ustrezajo predpisom iz prilog I do X k Direktivi 72/245/EGS, kot je dopolnjena s to direktivo.
2. S 1. julijem 2006 države članice, na podlagi razlogov, povezanih z elektromagnetno združljivostjo:
(a)
ne smejo podeliti ES-homologacije;
(b)
lahko zavrnejo nacionalno homologacijo
za vozila, komponente ali ločene tehnične enote, ki ne izpolnjujejo v celoti zahtev iz prilog I do X k Direktivi 72/245/EGS, kot je dopolnjena s to Direktivo.
3. S 1. januarjem 2009, če predpisi iz prilog I do X k Direktivi 72/245/EGS, kot je dopolnjena s to direktivo, ne bodo v celoti izpolnjeni, države članice na podlagi razlogov, povezanih z elektromagnetno združljivostjo, lahko:
(a)
določijo, da certifikati o združljivosti, izdani za nova vozila v skladu s predpisi iz Direktive 70/156/EGS, ne veljajo za namene iz člena 7(1) te direktive;
(b)
zavrnejo registracijo, prodajo ali začetek uporabe novih vozil.
4. S 1. januarjem 2009 veljajo predpisi iz prilog I do X k Direktivi 72/245/EGS, kot je dopolnjena s to direktivo, ki se nanašajo na elektromagnetno združljivost, za komponente ali ločene enote v namene iz člena 7(2) Direktive 70/156/EGS.
Člen 3
Direktiva 70/156/EGS se dopolni takole:
1.
Priloga I se dopolni takole:
(a)
naslednja vrstica se doda k točki 0.5:
„Ime in naslov pooblaščenega predstavnika, če ta obstaja:“
(b)
vrine se naslednja točka:
„12.7
Tabela za namestitev in uporabo RF oddajnikov v vozilu(-ih), če je to primerno (glej Prilogo I, 3.1.8):
Frekvenčno območje (Hz)
Maksimalna izhodna moč (W)
Položaj antene v vozilu, posebni pogoji namestitve in/ali uporabe
Prosilec homologacije, kjer je to potrebno, mora predložiti:
Dodatek 1
Seznam znamk in tipov vseh električnih ali elektronskih komponent, ki jih zadeva ta direktiva (glej točki 2.1.9 in 2.1.10) in ki niso bile prej naštete.
Dodatek 2
Sheme ali načrte splošne razporeditve električnih ali elektronskih komponent, ki jih zadeva ta direktiva, ter splošne razporeditve kablov.
Dodatek 3
Opis vozila, izbranega za predstavnika svojega tipa
Varianta karoserije:
Volan na levi ali na desni strani:
Medosje:
Dodatek 4
Ustrezna poročila o preizkusih, ki jih je opravil izdelovalec ali priznan laboratorij, v namene sestave homologacijskega certifikata.“
2.
V Prilogi III, odstavek A, se k točki 0.5 doda naslednja vrstica:
„Ime in naslov pooblaščenega predstavnika, če ta obstaja:“.
Člen 4
Prenos
1. Države članice morajo najkasneje do 31. decembra 2005 sprejeti in objaviti zakone, ukrepe in administrativne predpise, potrebne za izvajanje te direktive. Prav tako morajo Komisiji nemudoma posredovati besedilo omenjenih predpisov ter korelacijske tabele med predpisi in to direktivo.
Predpise morajo začeti uporabljati s 1. januarjem 2006.
Ko bodo države članice sprejele omenjene predpise, morajo ti vsebovati napotila k tej direktivi ali pa morajo biti napotila navedena ob njihovi uradni objavi. Države članice določajo, kako bodo napotila posredovale.
2. Države članice morajo Komisiji posredovati besedila glavnih predpisov v nacionalni zakonodaji, sprejetih na področju, ki ga obravnava ta direktiva.
Člen 5
Ta direktiva začne veljati dvajset dni po objavi v Uradnem listu Evropske unije.
Člen 6
Ta direktiva je naslovljena na države članice.
V Bruslju, 14. oktobra 2004

Labels: 1
20
7
8
15